Maarja Johanna Mägi

**Maarja Johanna Mägi** (sündinud 24. märtsil 1997 Tartus) on eesti näitleja. 

Ta on lõpetanud 2020. aastal Eesti Muusika- ja Teatriakadeemia lavakunstikooli (29. lend). 

Aastatel 2020–2024 kuulus ta Vanemuise trupi koosseisu. Alates septembrist 2024 on vabakutseline. 

Näitlemisele lisaks on olnud seotud modellindusega.

Ta on Jakobi Mäe Teatristuudio gümnaasiumirühma juhendaja.

## Rolle
### Filmides
#### Apteeker Melchior

Maarja Johanna Mägi mängis naispeaosa kolmeosalises ajalooliste mängufilmide sarjas "Apteeker Melchior" (režissöör Elmo Nüganen, Melchiori rollis Märten Metsaviir). Kõigis kolmes filmis mängis ta Keterlyni osa: esimeses filmis oli ta (Gerkeks maskeerituna) apteekri õpilane, teises filmis apteekri armastatu ja kolmandas filmis apteekri naine Keterlyn Wakenstede.

Filmitrioloogia võtted toimusid aastal 2020 (juulist kuni aasta lõpuni)  ja filmid jõudsid kinodesse 2022.–2023. aasta jooksul:

* "Apteeker Melchior" (aprill 2022)
* "Apteeker Melchior. Viirastus" (august 2022)
* "Apteeker Melchior. Timuka tütar" (aprill 2023) 

Filmid põhinevad Indrek Hargla kriminaalromaanidel (sari "Kriminaalromaan vanast Tallinnast", sh "Apteeker Melchior ja Oleviste mõistatus" (2010 ja 2011), "Apteeker Melchior ja Rataskaevu viirastus" (2010), "Apteeker Melchior ja timuka tütar" (2011).

#### Mujal filmides
*Mabel (dublaažinäitleja) – "Hüppajad" (2026) 
*Aurora filmis "Aurora", mille režissöörid on Rain Tolk ja Andres Maimik. "Aurora" võtted toimusid 2023. aasta juulis ja augustis Tallinnas, Raplamaal, Tartus ja Ida-Virumaal, sealhulgas filmiti Saka mõisas. Film esilinastus kinodes 10. jaanuaril 2025.
*Lipuvere Leena rahvuslikus komöödias "Vigased pruudid" (režissöör Ergo Kuld). Filmivõtted toimusid Matsalu rahvuspargis suvel 2022 ja film jõudis kinodesse oktoobris 2023.  Film põhineb Eduard Vilde 1888. aastal valminud samanimelisel jutustusel.

*Marie – "Valge vale" (lühifilm, 2022) 

*Mari – "Hüvastijätt" (lühifilm, 2022)

*baaridaam – "Janu" (lühifilm, 2019) 

### Telesarjades
* Luise – "Luise ja Oliver"(2023)
* Liine – "Piloot"(2022)

### Muusikavideotes

* Osalus Kristiina Ehini ja Silver Sepa muusikavideos "Inglisillal"
* Osalus The Lou Lous'i muusikavideos "Imposer".

### Teatris
#### Vanemuises
* Nora - Henrik Ibsen/Hendrik Toompere “Nukumaja”(esietendus 26.10.2024)
* proua Kurvits – Eduard Vilde/Tiit Palu "Side" (esietendus 30.03.2024)
* Tanja – Janusz Glowacki/Stanislav Moissejev – "Neljas õde" (esietendus 09.12.2023)
*Hanna – Tom Stoppard/Tiit Palu "Leopoldstadt" (esietendus 16.09.2023)
* Laura Piibeleht – Eduard Vilde/Tiit Palu "Pisuhänd 2" (2023)
* Bianca – William Shakespeare/Priit Strandberg "Tõrksa taltsutus" (2022)
*ema/Sofia – Astrid Lindgren/Staffan Götestam/Tiit Palu "Vennad Lõvisüdamed" (2022)
* Punamütsike – Vennad Grimmid /Veikko Täär "Punamütsike" (2021)
* Ilona Aalgren – Hella Wuolijoki/Tiit Palu "Niskamäe naised" (2021)
* Ursula-Marie – Janne Teller/Johan Elm "Mitte midagi" (2020)
* Emilie – Oskar Luts/Elise Metsanurk "Laul õnnest" (2020)
* Edna – John Boynton Priestley/Jaanus Rohumaa "Inspektor tuleb" (2021)
* Laps/Naine TV-s/Winstoni õde – George Orwell/Robert Icke, Duncan Macmillian/Karl Laumets "1984" (2021)
* Mariliis – Mart Kadastik/Ain Mäeots "Head inimesed" (2020)
* osalemine lavastuses – Elmo Nüganen "Don Giovanni" (2021)
* Virginia – Bertolt Brecht /Karl Laumets "Galilei elu" (2021)
#### Mujal teatrites
* osalemine lavastuses - Emma Kinane/Vallo Kirs "Seisukoht" (Teater Ugala, 2026)
* osalemine lavastuses - "Kinoteatri lühkarid" (Kinoteater, 2025)
* osalemine lavastuses - Ivar Põllu "Tapty1985. Laskumine orgu" (Tartu Uus Teater, 2025)
* osalemine lavastuses – Andreas Aadel "Club Paradise" (projekt "Hungerburg2024", Tartu Uus Teater, Narva-Jõesuu, 2024)
* Kristine – August Strindberg/Kaili Viidas "Preili Julie" (Karlova Teater, 2023)
* osalemine lavastuses – Reimo Sagor/trupp "VABA(n)DUS" (Tartu Uus Teater, 2023)
* 17 erinevat tegelast – Erik Richard Salumäe, Roos Lisette Parmas "Cervantoorium" (Tartu Uus Teater, 2022)
*osalemine lavastuses - "Nõudmiseni" (Tartu Uus Teater)
* Väike prints – Antoine de Saint-Exupéry/Elmo Nüganen "Väike prints" (Diplomilavastus, Tallinna Linnateater, 2018)
* osalemine lavastuses – Renate Keerd/trupp "Valgete vete sina" (Diplomilavastus, Sakala 3, 2019)
* Irina Sergejevna – Anton Tšehhov/Elise Metsanurk "Liiga palju armastust" (Diplomilavastus, Kuressaare Linnateater, 2019)
* Jelena Nikolajevna – Maksim Gorki/Uku Uusberg "Päikese lapsed" (Diplomilavastus, Eesti Draamateater, 2019)
*Laagriplika, nunn – Eduard Bornhöhe/Diana Leesalu "Vürst Gabriel" (Tallinna Linnateater, 2018) 

## Tunnustus
* 2019 – Voldemar Panso nimeline auhind
* 2022 – Tartu noor kultuurikandja 
* 2022 – Vanemuise draamatrupi eripreemia aasta kõige hõivatumale draamanäitlejale, kes mängis 2021. aastal 67 etendust 
* 2023 – Bruno O'Ya stipendium 
* 2023 – aasta vanemuislane 
* 2023 – Eesti filmi- ja teleauhinnad – parim naisnäitleja filmis (Keterlyni rolli eest "Apteeker Melchiori" filmitrioloogias)
* 2024 – Vanemuise draamatrupi kolleegipreemia – parim naispeaosatäitja (rollide eest lavastustes „Neljas õde“ ja „Pisuhänd 2")
* 2025 – Eesti Kultuurkapitali audiovisuaalse kunsti sihtkapitali aastapreemia (nimirolli eest mängufilmis "Aurora")
* 2025 – EFP (European Film Promotion) Shooting Star 2025
* 2025 – Vanemuise draamatrupi kolleegipreemia – parim naispeaosatäitja (Nora rolli eest lavastuses "Nukumaja")
## Isiklikku

Ta on suhtes Frank-Leander Sapegoga.

## Viited

## Välislingid

*Maarja Johanna Mägi Eesti Lavastuste Andmebaasis
*Maarja Johanna Mägi Eesti Teatriagentuuri statistika lehel
*